CELEX: 22021D1846
Language: hr
Date: 2021-10-13 00:00:00
Title: Odluka br. 2/2021 odbora veleposlanika AKP-EU od 13. listopada 2021. kojom se direktoru Tehničkog centra za poljoprivrednu i ruralnu suradnju (CTA) daje razrješnica u pogledu izvršenja proračuna Centra za financijsku godinu 2020. [2021/1846]

22.10.2021   
               
               
                  HR
               
               
                  Službeni list Europske unije
               
               
                  L 376/3
               
            
         ODLUKA br. 2/2021 ODBORA VELEPOSLANIKA AKP-EU
         od 13. listopada 2021.
         kojom se direktoru Tehničkog centra za poljoprivrednu i ruralnu suradnju (CTA) daje razrješnica u pogledu izvršenja proračuna Centra za financijsku godinu 2020. [2021/1846]
         ODBOR VELEPOSLANIKA AKP-EU,
         uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno članak 2. stavak 6. Priloga III. tom Sporazumu,
         uzimajući u obzir Odluku br. 2/2020 Odbora veleposlanika AKP-EU od 4. prosinca 2020. o izmjeni Odluke br. 3/2019 Odbora veleposlanika AKP-EU o donošenju prijelaznih mjera na temelju članka 95. stavka 4. Sporazuma o partnerstvu AKP-EU (2),
         uzimajući u obzir Odluku br. 5/2013 Odbora veleposlanika AKP-EU od 7. studenoga 2013. o Statutu Tehničkog centra za poljoprivrednu i ruralnu suradnju (CTA) (3), a posebno članak 4. stavak 2. tog Statuta,
         uzimajući u obzir Odluku br. 3/2006 Odbora veleposlanika AKP-EZ od 27. rujna 2006. o Financijskoj uredbi Tehničkog centra za poljoprivrednu i ruralnu suradnju (CTA) (4), a posebno članak 26. stavak 5. te odluke,
         primivši na znanje financijske izvještaje Tehničkog centra za poljoprivrednu i ruralnu suradnju za financijsku godinu 2020., koja je završila 31. prosinca 2020.,
         primivši na znanje revizorske izvještaje o financijskim izvještajima za financijsku godinu 2020.,
         primivši na znanje da je Odbor Centra odobrio financijske izvještaje Tehničkog centra za poljoprivrednu i ruralnu suradnju za financijsku godinu 2020., na temelju ispitivanja revizorskog izvještaja,
         budući da:
         
                     (1)
                  
                  
                     Prihodi Centra za financijsku godinu 2020. uglavnom su se sastojali od doprinosâ iz Europskog razvojnog fonda i iznosili su 13 833 000 EUR od ukupno 15 279 000 EUR.
                  
               
                     (2)
                  
                  
                     Direktorovo sveukupno izvršenje proračuna Centra tijekom financijske godine 2020. bilo je takvo da bi mu se trebala dati razrješnica u pogledu izvršenja tog proračuna,
                  
               ODLUČIO JE:
         
            Jedini članak
            Odbor na temelju revizorskih izvještaja i financijskih izvještaja za odgovarajuću financijsku godinu direktoru Tehničkog centra za poljoprivrednu i ruralnu suradnju daje razrješnicu u pogledu izvršenja proračuna za financijsku godinu 2020.
         
         
            Sastavljeno u Bruxellesu 13. listopada 2021.
            
               
                  Za Odbor veleposlanika AKP-EU
               
               
                  Predsjednik
               
               Iztok JARC
            
         
         
            (1)  SL L 317, 15.12.2000., str. 3.
         
         
            (2)  SL L 420, 14.12.2020., str. 32.
         
         
            (3)  SL L 309, 19.11.2013., str. 50.
         
         
            (4)  SL L 350, 12.12.2006., str. 1.